CELEX: 32018R0285
Language: et
Date: 2018-02-26 00:00:00
Title: Nõukogu määrus (EL) 2018/285, 26. veebruar 2018, millega muudetakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

27.2.2018   
            
            
               ET
            
            
               Euroopa Liidu Teataja
            
            
               L 55/1
            
         NÕUKOGU MÄÄRUS (EL) 2018/285,
   26. veebruar 2018,
   millega muudetakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 27. mai 2016. aasta otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks otsus 2013/183/ÜVJP (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Nõukogu määrusega (EL) 2017/1509 (2) jõustatakse meetmed, mis on sätestatud otsuses (ÜVJP) 2016/849.
            
         
               (2)
            
            
               ÜRO Julgeolekunõukogu võttis 22. detsembril 2017 vastu resolutsiooni 2397 (2017), milles väljendas sügavat muret Korea Rahvademokraatliku Vabariigi (KRDV) poolt ballistilise raketi tulistamise pärast 28. novembril 2017. ÜRO Julgeolekunõukogu kinnitas veel kord, et tuuma-, keemia- ja bioloogiliste relvade ning nende kandevahendite levik seab ohtu rahvusvahelise rahu ja julgeoleku, ning kehtestas KRDV vastu uued meetmed. Nimetatud meetmed tugevdavad veelgi piiravaid meetmeid, mis on kehtestatud ÜRO Julgeolekunõukogu resolutsioonidega 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ja 2375 (2017).
            
         
               (3)
            
            
               Muu hulgas otsustas ÜRO Julgeolekunõukogu karmistada naftasaaduste ekspordikeeldu ning kehtestas impordikeelu KRDV toiduainete, masinate, elektriseadmete, muldade ja kivimite suhtes, samuti tööstusseadmete, masinate, transpordisõidukite ja tööstuslike metallide KRDVsse eksportimise keelu ning täiendavad piiravad meetmed merendusvaldkonnas.
            
         
               (4)
            
            
               Komisjonile tuleks anda õigus muuta toiduainete ja põllumajandustoodete, masinate ja elektriseadmete, muldade ja kivimite, sh magnesiidi ja magneesia, puidu, laevade, tööstuslike masinate, transpordisõidukite ning raua, terase ja muude metallide loetelusid sanktsioonide komitee või ÜRO Julgeolekunõukogu otsuste alusel ja ajakohastada nomenklatuurikoode, mis tulenevad nõukogu määruse (EMÜ) nr 2658/87 (3) I lisas esitatud kombineeritud nomenklatuurist.
            
         
               (5)
            
            
               ÜRO Julgeolekunõukogu resolutsioonis 2397 (2017) sisalduvate merendusvaldkonna meetmete ühetaolise kohaldamise tagamiseks on asjakohane lisada määrusesse (EL) 2017/1509 uus, XVIII lisa, mis sisaldab laevade loetelu, mille kohta nõukogul on põhjust arvata, et need osalesid tegevuses või transportisid esemeid, mis on keelatud ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017).
            
         
               (6)
            
            
               Nõukogu peaks kasutama õigust muuta määruse (EL) 2017/1509 XVIII lisas esitatud laevade loetelu, et tagada kooskõla otsuse (ÜVJP) 2016/849 VI lisas sisalduva laevade loetelu vastuvõtmise ja muutmise protsessiga.
            
         
               (7)
            
            
               Kolm isikut ja üks üksus, kelle ÜRO Julgeolekunõukogu on loetellu kandnud, tuleks välja jätta määruse (EL) 2017/1509 XV lisas esitatud, nõukogu poolt sõltumatult koostatud isikute ja üksuste loetelust.
            
         
               (8)
            
            
               Nõukogu otsusega (ÜVJP) 2018/293 (4) muudeti otsust (ÜVJP) 2016/849, et jõustada ÜRO Julgeolekunõukogu resolutsiooniga 2397 (2017) kehtestatud uued meetmed.
            
         
               (9)
            
            
               Kõnealused meetmed kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad nimetatud meetmeid ühetaoliselt.
            
         
               (10)
            
            
               Määrust (EL) 2017/1509 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) 2017/1509 muudetakse järgmiselt.
   
               1)
            
            
               Artikkel 16a asendatakse järgmisega:
               „Artikkel 16a
               1.   Keelatud on otse või kaudselt importida, osta või üle anda KRDVst hangitud, XIa lisas loetletud mereande, sealhulgas mis tahes kujul kalu, koorikloomi, limuseid või muid veeselgrootuid, olenemata sellest, kas need pärinevad KRDVst või mitte.
               2.   Keelatud on otse või kaudselt osta või üle anda kalapüügiõigusi KRDVst.“
            
         
               2)
            
            
               Artiklid 16d, 16e ja 16f asendatakse järgmisega:
               „Artikkel 16d
               Keelatud on otse või kaudselt müüa, tarnida, üle anda või eksportida KRDVsse mis tahes XId lisas loetletud rafineeritud naftasaaduseid, olenemata sellest, kas need pärinevad liidust või mitte.
               Artikkel 16e
               1.   Erandina artiklist 16d võivad liikmesriikide pädevad asutused anda loa teha rafineeritud naftasaadustega tehinguid, millel on üksnes humanitaareesmärk, kui on täidetud kõik järgmised tingimused:
               
                           a)
                        
                        
                           tehingutes ei osale isikud ega üksused, kes on seotud Põhja-Korea tuumarelva- või ballistiliste rakettide alaste programmidega või muu ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017) keelatud tegevusega, sealhulgas XIII, XV, XVI või XVII lisas loetletud isikud, üksused või asutused;
                        
                     
                           b)
                        
                        
                           tehing ei ole seotud tulu teenimisega KRDV tuumarelva- või ballistiliste rakettide alaste programmide jaoks või muu ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017) keelatud tegevusega;
                        
                     
                           c)
                        
                        
                           sanktsioonide komitee ei ole andnud liikmesriikidele teada, et on jõutud 90 %ni iga-aastasest summaarsest piirmäärast, ning
                        
                     
                           d)
                        
                        
                           asjaomane liikmesriik teavitab sanktsioonide komiteed ekspordi mahust ning esitab kõiki tehingupooli käsitleva teabe iga 30 päeva tagant.
                        
                     2.   Asjaomane liikmesriik teavitab teisi liikmesriike ja komisjoni kõikidest lõike 1 alusel antud lubadest.
               Artikkel 16f
               Keelatud on otse või kaudselt müüa, tarnida, üle anda või eksportida KRDVsse XIe lisas loetletud toornaftat, olenemata sellest, kas see pärineb liidust või mitte.“
            
         
               3)
            
            
               Artikli 16g lõige 1 asendatakse järgmisega:
               „1.   Erandina artiklist 16f võivad liikmesriikide pädevad asutused anda loa teha toornaftaga tehinguid, kui on täidetud kõik järgmised tingimused:
               
                           a)
                        
                        
                           liikmesriigi pädev asutus on kindaks teinud, et tehing toimub eranditult humanitaareesmärkidel, ning
                        
                     
                           b)
                        
                        
                           liikmesriik on saanud selleks sanktsioonide komiteelt igal üksikjuhul eraldi eelneva heakskiidu kooskõlas ÜRO Julgeolekunõukogu resolutsiooni 2397 (2017) punktiga 4.“
                        
                     
         
               4)
            
            
               Lisatakse järgmised artiklid:
               „Artikkel 16j
               Keelatud on otse või kaudselt importida, osta või üle anda KRDVst hangitud, XIg lisas loetletud toiduaineid ja põllumajandustooteid, olenemata sellest, kas need pärinevad KRDVst või mitte.
               Artikkel 16k
               Keelatud on otse või kaudselt importida, osta või üle anda KRDVst hangitud, XIh lisas loetletud masinaid ja elektriseadmeid, olenemata sellest, kas need pärinevad KRDVst või mitte.
               Artikkel 16l
               Keelatud on otse või kaudselt importida, osta või üle anda KRDVst hangitud, XIi lisas loetletud muldasid ja kivimeid, sh magnesiiti ja magneesiat, olenemata sellest, kas need pärinevad KRDVst või mitte.
               Artikkel 16m
               Keelatud on otse või kaudselt importida, osta või üle anda KRDVst hangitud, XIj lisas loetletud puitu, olenemata sellest, kas see pärineb KRDVst või mitte.
               Artikkel 16n
               Keelatud on otse või kaudselt importida, osta või üle anda KRDVst hangitud, XIk lisas loetletud laevu, olenemata sellest, kas need pärinevad KRDVst või mitte.
               Artikkel 16o
               1.   Erandina artiklitest 16j–16n võivad liikmesriikide pädevad asutused anda loa importida, osta või üle anda nimetatud artiklites osutatud tooteid kuni 21. jaanuarini 2018, tingimusel et
               
                           a)
                        
                        
                           impordi, ostu või üleandmise aluseks on enne 22. detsembrit 2017 jõustunud kirjalik leping ning
                        
                     
                           b)
                        
                        
                           asjaomane liikmesriik teavitab sanktsioonide komiteed sellise impordi, ostu või üleandmise üksikasjadest hiljemalt 5. veebruariks 2018.
                        
                     2.   Asjaomane liikmesriik teavitab teisi liikmesriike ja komisjoni kõigist lõike 1 alusel antud lubadest.
               Artikkel 16p
               Keelatud on otse või kaudselt müüa, tarnida, üle anda või eksportida KRDVsse mis tahes XIl lisa A osas loetletud tööstuslikke masinaid, transpordisõidukeid või rauda, terast või muid metalle, olenemata sellest, kas need pärinevad liidust või mitte.
               Artikkel 16q
               1.   Liikmesriikide pädevad asutused võivad anda loa eksportida selliseid varuosasid, mis on vajalikud, et ohutult käitada KRDV kommertslendudeks kasutatavaid reisilennukeid, mille mudelid ja tüübid on loetletud XIl lisa B osas.
               2.   Asjaomane liikmesriik teavitab teisi liikmesriike ja komisjoni kõigist lõike 1 alusel antud lubadest.“
            
         
               5)
            
            
               Artiklit 34 muudetakse järgmiselt:
               
                           a)
                        
                        
                           lõiked 7, 8 ja 9 jäetakse välja;
                        
                     
                           b)
                        
                        
                           lõiked 10, 11 ja 12 nummerdatakse ümber lõigeteks 7, 8 ja 9.
                        
                     
         
               6)
            
            
               Artiklid 43 ja 44 asendatakse järgmisega:
               „Artikkel 43
               1.   Keelatud on:
               
                           a)
                        
                        
                           liisida või rentida laevu või õhusõidukeid või osutada mehitamisteenuseid KRDV-le, XIII, XV, XVI või XVII lisas loetletud isikutele või üksustele või muudele isikutele või üksustele, kes on osalenud ÜRO Julgeolekunõukogu resolutsiooni 1718 (2006), 1874 (2009), 2087 (2013), 2094 (2013), 2270 (2016), 2321 (2016) või 2371 (2017) sätete rikkumises, või nende nimel või juhtimisel tegutsevatele isikutele või üksustele või nende omandis või kontrolli all olevatele üksustele;
                        
                     
                           b)
                        
                        
                           hankida KRDVst laeva või õhusõiduki mehitamise teenuseid;
                        
                     
                           c)
                        
                        
                           omada, liisida, käitada, prahtida või kindlustada KRDV lipu all sõitvaid laevu või osutada neile klassifitseerimisteenuseid või seonduvaid teenuseid;
                        
                     
                           d)
                        
                        
                           osutada laevade klassifitseerimisteenuseid XVIII lisas loetletud laevadele;
                        
                     
                           e)
                        
                        
                           taotleda registrisse kandmist või abistada registrisse kandmisel või registris hoidmisel seoses laevaga, mis kuulub KRDV-le või KRDV kodanikele või mida need kontrollivad või käitavad, või mis on loetletud XVIII lisas, või mille mõni muu riik on registrist kustutanud kooskõlas ÜRO Julgeolekunõukogu resolutsiooni 2321 (2016) punktiga 24, ÜRO Julgeolekunõukogu resolutsiooni 2375 (2017) punktiga 8 või ÜRO Julgeolekunõukogu resolutsiooni 2397 (2017) punktiga 12, või
                        
                     
                           f)
                        
                        
                           osutada kindlustus- või edasikindlustusteenuseid KRDV omandis olevatele, kontrollitavatele või käitatavatele laevadele või XVIII lisas loetletud laevadele.
                        
                     2.   XVIII lisasse kantakse XIV lisas loetlemata laevad, mille kohta on nõukogul põhjust arvata, et need osalesid tegevuses või transportisid esemeid, mis on keelatud ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017).
               Artikkel 44
               1.   Erandina artikli 43 lõike 1 punktis a sätestatud keelust võivad liikmesriikide pädevad asutused anda loa liisida, rentida või osutada mehitamiseteenuseid, kui liikmesriik on saanud selleks sanktsioonide komiteelt igal üksikjuhul eraldi eelneva heakskiidu.
               2.   Erandina artikli 43 lõike 1 punktides c ja e sätestatud keeldudest võivad liikmesriikide pädevad asutused anda loa omada, liisida, käitada või prahtida KRDV lipu all sõitvat laeva või osutada laevade klassifitseerimisteenuseid või seonduvaid teenuseid KRDV lipu all sõitvatele laevadele või kanda registrisse või hoida seal laeva, mis kuulub KRDV-le või KRDV kodanikele või mida need kontrollivad või käitavad, kui liikmesriik on saanud selleks sanktsioonide komiteelt igal üksikjuhul eraldi eelneva heakskiidu.
               3.   Erandina artikli 43 lõike 1 punktis d sätestatud keelust võivad liikmesriikide pädevad asutused anda loa osutada laevade klassifitseerimisteenuseid XVIII lisas loetletud laevadele, kui liikmesriik on saanud selleks sanktsioonide komiteelt igal üksikjuhul eraldi eelneva heakskiidu.
               4.   Erandina artikli 43 lõike 1 punktis e sätestatud keeldudest võivad liikmesriikide pädevad asutused anda loa kanda registrisse laev, mille mõni muu riik on registrist kustutanud kooskõlas ÜRO Julgeolekunõukogu resolutsiooni 2397 (2017) punktiga 12, kui liikmesriik on saanud selleks sanktsioonide komiteelt igal üksikjuhul eraldi eelneva heakskiidu.
               5.   Erandina artikli 43 lõike 1 punktis f sätestatud keelust võivad liikmesriikide pädevad asutused anda loa kindlustus- või edasikindlustusteenuste osutamiseks, kui sanktsioonide komitee on igal üksikjuhul eraldi eelnevalt kindlaks teinud, et laev tegutseb kas eranditult elatise teenimise eesmärgil, ilma et KRDV isikud või üksused saaksid seda kasutada tulu teenimiseks, või eranditult humanitaareesmärkidel.
               6.   Asjaomane liikmesriik teavitab teisi liikmesriike ja komisjoni kõigist lõigete 1, 2, 3, 4 või 5 alusel antud lubadest.“
            
         
               7)
            
            
               Artikkel 45 asendatakse järgmisega:
               „Artikkel 45
               1.   Erandina ÜRO Julgeolekunõukogu resolutsiooni 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017) keeldudest võivad liikmesriikide pädevad asutused anda loa tegevuseks, mille puhul sanktsioonide komitee on igal üksikjuhul eraldi kindlaks teinud, et see on vajalik KRDVs tsiviilisikutele humanitaar- ja hädaabi andvate rahvusvaheliste organisatsioonide ja valitsusväliste organisatsioonide töö hõlbustamiseks või muul otstarbel kooskõlas kõnealuste ÜRO Julgeolekunõukogu resolutsioonide eesmärkidega.
               2.   Asjaomane liikmesriik teavitab teisi liikmesriike ja komisjoni kõigist lõike 1 alusel antud lubadest.“
            
         
               8)
            
            
               Lisatakse järgmine artikkel:
               „Artikkel 45a
               1.   Kui käesolevas määruses ei ole sätestatud teisiti ning erandina ÜRO Julgeolekunõukogu resolutsiooni 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) või 2397 (2017) keeldudest võivad liikmesriikide pädevad asutused iga üksikjuhtu eraldi kaaludes anda loa tegevuseks, mis on vajalik KRDVs asuvate diplomaatiliste või konsulaaresinduste toimimiseks vastavalt 1961. aasta ja 1963. aasta Viini konventsioonidele või rahvusvahelisest õigusest tuleneva puutumatusega kaitstud rahvusvaheliste organisatsioonide toimimiseks KRDVs.
               2.   Asjaomane liikmesriik teavitab teisi liikmesriike ja komisjoni kõikidest lõike 1 punkti b alusel antud lubadest.“
            
         
               9)
            
            
               Artikli 46 punkt b asendatakse järgmisega:
               
                           „b)
                        
                        
                           muuta II lisa II, III, IV, V, VI, VII, VIII ja IX osa ning VI, VII, IX, X, XI, XIa, XIb, XIc, XId, XIe, XIf, XIg, XIh, XIi, XIj, XIk ja XIl lisa sanktsioonide komitee või ÜRO Julgeolekunõukogu otsuste alusel ja ajakohastada nomenklatuurikoode, mis tulenevad määruse (EMÜ) nr 2658/87 I lisas esitatud kombineeritud nomenklatuurist;“.
                        
                     
         
               10)
            
            
               Artikli 47 lõige 2 asendatakse järgmisega:
               „2.   Kui nõukogu otsustab füüsilise või juriidilise isiku, üksuse või asutuse suhtes kohaldada artikli 34 lõikes 1, 2 või 3 osutatud meetmeid või kanda laeva loetelusse vastavalt artiklile 43, muudab ta vastavalt XV, XVI, XVII ja XVIII lisa.“
            
         
               11)
            
            
               Lisatakse järgmine artikkel:
               „Artikkel 47a
               1.   XV, XVI, XVII ja XVIII lisa vaadatakse korrapäraselt ja vähemalt iga 12 kuu järel uuesti läbi.
               2.   XIII, XIV, XV, XVI, XVII ja XVIII lisa sisaldavad asjaomaste isikute, üksuste, asutuste ja laevade loetellu kandmise põhjuseid.
               3.   XIII, XIV, XV, XVI, XVII ja XVIII lisa sisaldavad ka asjaomaste füüsiliste või juriidiliste isikute, üksuste, asutuste ja laevade tuvastamiseks vajalikku teavet, kui selline teave on olemas. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi või isikutunnistuse numbrit, sugu, aadressi, kui see on teada, ning positsiooni või ametit. Juriidiliste isikute, üksuste ja asutuste puhul võib selline teave sisaldada nime, registrisse kandmise kohta ja kuupäeva, registrinumbrit ja tegevuskohta.“
            
         
               12)
            
            
               Artikli 53 lõike 1 punkt a asendatakse järgmisega:
               
                           „a)
                        
                        
                           XIII, XV, XVI või XVII lisas loetletud isik, üksus või asutus või XIV või XVIII lisas loetletud laeva omanik;“.
                        
                     
         
               13)
            
            
               Käesoleva määruse I lisas esitatud tekst lisatakse XIg lisana.
            
         
               14)
            
            
               Käesoleva määruse II lisas esitatud tekst lisatakse XIh lisana.
            
         
               15)
            
            
               Käesoleva määruse III lisas esitatud tekst lisatakse XIi lisana.
            
         
               16)
            
            
               Käesoleva määruse IV lisas esitatud tekst lisatakse XIj lisana.
            
         
               17)
            
            
               Käesoleva määruse V lisas esitatud tekst lisatakse XIk lisana.
            
         
               18)
            
            
               Käesoleva määruse VI lisas esitatud tekst lisatakse XIl lisana.
            
         
               19)
            
            
               XV lisa muudetakse vastavalt käesoleva määruse VII lisale.
            
         
               20)
            
            
               Käesoleva määruse VIII lisas esitatud tekst lisatakse XVIII lisana.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. veebruar 2018
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 141, 28.5.2016, lk 79.
   
      (2)  Nõukogu 30. augusti 2017. aasta määrus (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007 (ELT L 224, 31.8.2017, lk 1).
   
      (3)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      (4)  Nõukogu 26. veebruari 2018. aasta otsus (ÜVJP) 2018/293, millega muudetakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid (ELT L 55, 27.2.2018, lk 50).
   
      I LISA
      „
            XIg LISA
            
               ARTIKLIS 16j OSUTATUD TOIDUAINED JA PÕLLUMAJANDUSTOOTED
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        07 
                     
                     
                        Köögivili ning söödavad juured ja mugulad
                     
                  
                        08 
                     
                     
                        Söödavad puuviljad, marjad ja pähklid; tsitrusviljade ja melonite koor
                     
                  
                        12 
                     
                     
                        Õliseemned ja õliviljad; mitmesugused terad, seemned ja viljad; tööstuses kasutatavad taimed ja ravimtaimed; õled ja sööt
                     
                  “
   
   
      II LISA
      „
            XIh LISA
            
               ARTIKLIS 16k OSUTATUD MASINAD JA ELEKTRISEADMED
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        84 
                     
                     
                        Tuumareaktorid, katlad, masinad ja mehaanilised seadmed; nende osad
                     
                  
                        85 
                     
                     
                        Elektrimasinad ja -seadmed, nende osad; helisalvestus- ja taasesitusseadmed, telepildi ja -heli salvestus- ja taasesitusseadmed, nende osad ja tarvikud
                     
                  “
   
   
      III LISA
      „
            XIi LISA
            
               ARTIKLIS 16l OSUTATUD MULLAD JA KIVIMID, SH MAGNESIIT JA MAGNEESIA
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        25 
                     
                     
                        Sool; väävel; mullad ja kivimid; krohvimismaterjalid, lubi ja tsement
                     
                  “
   
   
      IV LISA
      „
            XIj LISA
            
               ARTIKLIS 16m OSUTATUD PUIT
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        44 
                     
                     
                        Puit ja puittooted; puusüsi
                     
                  “
   
   
      V LISA
      „
            XIk LISA
            
               ARTIKLIS 16n OSUTATUD LAEVAD
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        89 
                     
                     
                        Laevad, paadid ja ujuvkonstruktsioonid
                     
                  “
   
   
      VI LISA
      „
            XIl LISA
            A OSA
            
               Artiklis 16p osutatud tööstuslikud masinad, transpordisõidukid ning raud, teras ja muud metallid
            
            SELGITAV MÄRKUS
            Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.
            
                        CN-kood
                     
                     
                        Kirjeldus
                     
                  
                        72 
                     
                     
                        Raud ja teras
                     
                  
                        73 
                     
                     
                        Raud- ja terastooted
                     
                  
                        74 
                     
                     
                        Vask ja vasktooted
                     
                  
                        75 
                     
                     
                        Nikkel ja nikkeltooted
                     
                  
                        76 
                     
                     
                        Alumiinium ja alumiiniumtooted
                     
                  
                        78 
                     
                     
                        Plii ja pliitooted
                     
                  
                        79 
                     
                     
                        Tsink ja tsinktooted
                     
                  
                        80 
                     
                     
                        Tina ja tinatooted
                     
                  
                        81 
                     
                     
                        Muud mitteväärismetallid; metallkeraamika; tooted nendest
                     
                  
                        82 
                     
                     
                        Mitteväärismetallist tööriistad, terariistad, lusikad ja kahvlid; nende mitteväärismetallist osad
                     
                  
                        83 
                     
                     
                        Mitmesugused mitteväärismetallist tooted
                     
                  
                        84 
                     
                     
                        Tuumareaktorid, katlad, masinad ja mehaanilised seadmed; nende osad
                     
                  
                        85 
                     
                     
                        Elektrimasinad ja -seadmed, nende osad; helisalvestus- ja taasesitusseadmed, telepildi ja -heli salvestus- ja taasesitusseadmed, nende osad ja tarvikud
                     
                  
                        86 
                     
                     
                        Raudtee- või trammivedurid, -veerem ning nende osad; raudtee- või trammiteeseadmed ja -tarvikud ning nende osad; mitmesugused mehaanilised (sh elektromehaanilised) liikluskorraldusseadmed
                     
                  
                        87 
                     
                     
                        Sõidukid, v.a raudtee- ja trammiteeveerem, ning nende osad ja tarvikud
                     
                  
                        88 
                     
                     
                        Õhusõidukid, kosmoseaparaadid ja nende osad
                     
                  
                        89 
                     
                     
                        Laevad, paadid ja ujuvkonstruktsioonid
                     
                  B OSA
            
               Artikli 16q lõikes 1 osutatud lennukimudelid ja -tüübid
            
            An-24R/RV, An-148-100B, Il-18D, Il-62M, Tu-134B-3, Tu-154B, Tu-204-100B, ja Tu-204–300
         “.
   
   
      VII LISA
      Määruse (EL) 2017/1509 XV lisast jäetakse välja järgmised kanded:
      
                  a)
               
               
                  Füüsilised isikud, kes on loetellu kantud vastavalt artikli 34 lõike 4 punktile a
                  
                              „23.
                           
                           
                              PAK Yong-sik (teine nimi PAK Yong Sik
                           
                           
                               
                           
                           
                              20.5.2016
                           
                           
                              Nelja tärni kindral, riikliku julgeolekubüroo liige, rahva relvajõudude minister. KRDV riiklike kaitseküsimuste keskseteks organiteks olevate Korea Töölispartei sõjalise keskkomisjoni ja riikliku kaitsekomisjoni liige. Riiklik kaitsekomisjon oli KRDV riiklike kaitseküsimuste keskseks organiks enne selle reformimist riigiasjade komisjoniks. Kõik nimetatud organid on KRDV kaitseküsimustes keskse tähtsusega. 2016. aasta märtsis viibis ballistiliste rakettide katsetuste juures. Vastutav tuumarelvade, ballistiliste rakettide või muude massihävitusrelvadega seonduvate KRDV programmide toetamise või edendamise eest.
                           
                        
                              31.
                           
                           
                              KIM Jong Sik
                           
                           
                              Laskemoonatööstuse osakonna asedirektor
                           
                           
                              16.10.2017
                           
                           
                              Laskemoonatööstuse osakonna asedirektorina toetab KRDV tuumarelva ja ballistiliste rakettidega seotud programme, muu hulgas olles kohal tuumarelva ja ballistilise rakettidega seotud sündmustel 2016. aastal ning 2016. aasta märtsis toimunud tutvustusüritusel, kus KRDV väitis, et näidatakse väikesemõõtmelist tuumaseadet.“
                           
                        
            
                  b)
               
               
                  Juriidilised isikud, üksused ja asutused, kes on loetellu kantud vastavalt artikli 34 lõike 4 punktile a:
                  
                              „5.
                           
                           
                              Rahvaarmee ministeerium
                           
                           
                              16.10.2017
                           
                           
                              Vastutav KRDV tuuma- ja konventsionaalsete strateegiliste rakettide üksuseid kontrolliva KRDV strateegilise raketiväe toetamise ja juhendamise eest. Strateegiline raketivägi on kantud loetellu ÜRO Julgeolekunõukogu resolutsiooniga 2356 (2017).“
                           
                        
            
                  c)
               
               
                  Füüsilised isikud, kes on loetellu kantud vastavalt artikli 34 lõike 4 punktile b
                  
                              „5.
                           
                           
                              CHOE Chun-Sik (teine nimi CHOE Chun Sik)
                           
                           
                              Sünniaeg: 23.12.1963
                              Sünnikoht: Pyongyang, KRDV
                              Passinumber: 745132109
                              Passi kehtivusaja lõppemise kuupäev: 12.2.2020
                           
                           
                              3.7.2015
                           
                           
                              Korea National Insurance Corporationi (KNIC) edasikindlustusosakonna direktor P'yongyangi peakorteris, kes tegutseb KNICi nimel või juhiste kohaselt.“
                           
                        
            
   
      VIII LISA
      
         „XVIII LISA
         Artikli 34 lõike 1 punktides d, e ja f osutatud laevad.“